Document ID: /roh_data/filtered/fineweb-2-filterrobots_roh.jsonl.gz/22528

Ch'Ellas/Els as laschan maladüsar dal tuottafat.
Nos center da wellness
Uschè chattan Ellas/Els a nus
Bogn Engiadina Scuol
Via dals Bogns 323
CH-7550 Scuol
Tel +41 81 861 26 00
<email-pii>
La spüerta dals trattamaints aint il center da wellness
Massascha classica
La massascha serva a l'influeza mecanica da la pel, dal tessü congiuntiv e da la musculatura cun stimular l'elasticità, cun strar e schmachar. L'effet da la massascha s'extenda dal lö trattà dal corp sur l'inter organissem e rinserra eir la psica.
Massascha da las zonas da reflex dal pè
Die Fussreflexzonenmassage ist eine Sonderform der Reflexzonenmassage, bei der spezielle Reflexzonen der Füsse behandelt werden, um die Selbstheilungskräfte zu stärken und die Grundregulationssysteme des Menschen auszugleichen.
Massascha da la spina dorsala tenor Breuss
La massascha tenor Breuss es ün trattamaint fin e sensibel da la spina dorsala. Sco massascha da la rain energetic-manuala po ella schlockiar bloccadas mentalas, energeticas e corporalas e s'adatta excellentamaing per schlockiar musculatura aira.
Massaschas cun aromas
Üna massascha armonisanta cun substanzas odurantas vegetalas güda a mantegner, respectivamaing ad amegldrar il bainesser fisic e psichic.
Massascha dschember vital
Pro la massascha dschember vital vegnan applichats bastunets da dschember da differenta lunghezza e cun divers diameters, s-chodats e per ün'ota detensiun vain dovrà ün lat da massascha dschember (arnica o meil). Il chod dals bastunets da dschember sco eir il lat da massascha dschember penetreschan chafuol illa vetta musculara ed amegldreschan la circulaziun da tuot il corp, promouvan la flussiun energetica e mainan ad üna schlockiada in cas da staisas e bloccadas.
Bogn d'acid carbonic
Aint il center da terapia dal Bogn Engiadina Scuol vain dovrada l'aua curativa in fuorma da batschigls da bogn singuls tenor aspets da la medicina. Las funtanas termalas chi vegnan ütilisadas qua muossan concentraziuns d'acid carbonic bler plü otas co la media al cunfin da saduraziun. L'aua curativa serva tanter oter per promouver la circulaziun e per calmar il sistem da la nerva. Ultra da quai ha ella ün effet chi mitigescha la dolur e difficultescha malatias bacterialas.
Fascha da flus
Flus sun fluors da differentas erbas. La fascha da flus es üna veglia masdina da chasa chi promouva la circulaziun dal sang, mitigescha la dolur, calma e schloccaja.
Drenascha manuala da las limfas
La drenascha da las limfas es üna tecnica manuala pel trattamaint dad edems. Edems sun ufladüras dal tessü in consequenza da retenziun da liquids e limfas, pelplü illa bratscha o illas chommas. Cun la drenascha da las limfas da las regiuns dal corp pertoccas vegnan transportats davent ils liquids retgnüts, las ufladüras van inavo. Quist po gnir sustgnü cun bandaschas da cumpressiun.
Massascha dal meridian d’acupunctura (MMa)
La massascha dal meridian d’acupunctura es ün trattamaint energetic chi cumbina il pensar oriental e quel occident. D’importanza centrala sun las cugnuschentschas da 5000 ons medicina chinaisa tradiziunala e da sia scoula d’acupunctura. Intant cha l’acupunctura tratta singuls puncts intenziunadamaing cun aguoglias, as lavura illa MMa sainza aguoglias, dimena «na sanguinus». A listess mumaint nu’s tratta be ils singuls puncts, dimpersè l’inter decuors meridian cun üna pitschna bachetta da metal speciala.
Center da terapia Bogn Engiadina Scuol
Trattamaint individual e cussagliaziun individuala
Il center da terapia aint il Bogn Engiadina ha üna spüerta cumplessiva. Ella cumpiglia üna reabilitaziun ambulanta/parzialmaing staziunaria cumprais la chüra ambulanta. Cumplettada vain la spüerta cun metodas terapeuticas da la medicina cumplementara sco eir cun la medicina da trenamaint e detensiun. Fond adöver da las funtanas d'aua minerala localas vain cuntinuada la tradiziun da bogns da cura. Il center da terapia aint il Bogn Engiadina es admiss da l'Uffizi federal da sandà publica sco «bogn da cura» e cun quai recugnuschü da las sgüranzas d'amalats sco instituziun cun gestiun medicala.